Adrarin maakunta

Adrarin maakunta () eli wilaya on hallintoalue Algerian Saharassa. Vuonna 1974 perustetun maakunnan pinta-ala on 427 968 neliökilometriä. Sen hallinnollinen keskus on Adrarin kaupunki. Asukkaita on 432 300 henkeä (vuonna 2011, arvio).

Maakunta rajoittuu lännessä Tindoufin, luoteessa Becharin, pohjoisessa El-Bayadhin, koillisessa Ghardaïan ja kaakossa Tamanrassetin maakuntiin, etelässä Maliin ja lounaassa Mauritaniaan. Se on etupäässä aavikkoa ja puoliaavikkoa. Alueella sijaitsevat Läntisen Ison Ergin hiekka-aavikko, Tanezrouftin tasangon aavikkoalue ja useita sebkhoiksi kutsuttuja suolatasankoja. Ilmasto on äärimmäisen kuiva ja kuuma. Kasvillisuus on keskittynyt keitaisiin. Elämän mahdollistaa pohjavesi, jota hyödynnetään perinteisen foggara-keinokastelujärjestelmän ja nykyaikaisten vesipumppujen avulla.

Maakunta käsittää 11 piirikuntaa eli daïraa, joihin kuuluu yhteensä 28 kuntaa:
 Adrarin piirikunta
 Adrar
 Bouda
 Ouled Ahmed Timmi
 Aougroutin piirikunta
 Aougrout
 Deldoul
 Metarfa
 Aoulefin piirikunta
 Aoulef
 Akabli
 Timekten
 Tit
 Bordj Badji Mokhtarin piirikunta
 Bordj Badji Mokhtar
 Timiaouine
 Charouinen piirikunta
 Charouine
 Ouled Aissa
 Talmine
 Fenoughilin piirikunta
 Fenoughil
 Tamantit
 Tamest
 Regganen piirikunta
 Reggane
 Sali
 Tsabitin piirikunta
 Sbaa
 Tsabit
 Timimounin piirikunta
 Ouled Said
 Timimoun
 Tinerkoukin piirikunta
 Ksar Kaddour
 Tinerkouk
 Zaouiet-Kountan piirikunta
 In Zghmir
 Zaouiet-Kounta

Asutus on keskittynyt Oued Messaoud -vadin varrella ja Timimounin sebkhan reunoilla sijaitseviin 294 kylään eli ksariin. Historiallisia alueita ovat Gouraran, Tidikeltin ja Touatin keitaat. Tärkeimmät elinkeinot ovat maatalous, liikenne, kaupankäynti ja matkailu sekä kehittyvä öljy- ja kaasuteollisuus.

Lähteet

Aiheesta muualla 

Algerian maakunnat